Guillaume Legrant

Guillaume Legrant, coñecido tamén como Wilhelmus Legrant ou polo seu patronímico Guillaume Lemacherier, nado cara a finais do século XIV e finado despois de 1456, foi un compositor francoflamengo pertencente á escola de Borgoña. Semella non ter ligazón ningunha co seu homónimo Johannes Legrant, coetáneo e adscrito á mesma escola musical.Notas biográficas sobre Guillaume Legrant en Allmusic.com.

 Traxectoria 
Guillaume Legrant aparece nos rexistros eclesiásticos en 1405, cando era neno do coro na catedral de Bourges. Entre 1407 e 1410 figura como esmoleiro na mesma sé.

En outubro de 1418 Legrant está en Roma e entra ao servizo do papa Martiño V como chantre do cabido na capela papal, onde fica ata 1421. Posteriormente, ocupou diversos postos na diocese de Rouen cara a 1446. Exerceu tamén como chantre da capela do duque Carlos I de Orleáns en Blois entre 1455 e 1456.Guillaume Legrant (fl. 1419-46). En Hoasm.org

 Obra 
Guillaume Legrant escribiu música tanto sacra como profana, da que hoxe se conservan sete composicións: tres de música sacra, principalmente misas (credo e gloria), que están entre as primeiras en distinguir entre o solo e a coral polifónica; e catro composicións profanas, todas elas virelais, que respectan o estilo de poemas de forma fixa.Composicións de Guillaume Legrant en Allmusic.com.

 Virelais a tres voces 
 Pour l'amour de mon bel amy.
 Ma Chiere mestresse et Amye.
 Or avant, fillettes de gentilz.
 Si vous saviez.

 Misas a tres voces 
 Gloria.
 Credo (I).
 Credo (II).

 Notas 

 Véxase tamén 
 Bibliografía 
 Gustave Reese. Music in the Renaissance. Nova York, WW Norton & Co., 1954. [ISBN 0-393-09530-4]

 Ligazóns externas 
 Legrant, Guillaume. En Encyclopédie Larousse.

Categoría:Compositores de música clásica
Categoría:Nados no século XIV
Categoría:Finados no século XV